સામગ્રી: પ્રતીકાત્મક તસવીર

ધ્રોલમાં આ ઘટનાના વિરોધમાં બંધનું આહ્લાન કરવામાં આવ્યું હતું, જેને લોકો તરફથી સજ્જડ પ્રતિસાદ મળ્યો હતો.

"હરીપુરા ગામ નજીક મેલડી માતાજીના મંદિરે દશર્ન કર્યાં બાદ અમે નક્કી કર્યું કે હનુમાનજીના મંદિરે પણ જઈએ. મેલડી માતાજીના મંદિરથી હનુમાન મંદિર માત્ર 2.5-3 કિલોમિટર છે, પણ એકદમ સૂમસામ રસ્તો છે."

 આ શબ્દો કથિત સામૂહિક બળાત્કારનો ભોગ બનેલાં પીડિતાના પતિના છે. (ઓળખ છુપાવવા માટે નામ જાહેર કર્યું નથી.)

તેઓ આગળ વાત કરતાં કહે છે, "મેં બે મિનિટ માટે ગાડી ઊભી રાખી એટલી વારમાં બે વ્યક્તિઓએ અમને આંતરી લીધાં અને પછી જે થયું તે વિચારવાથી પણ કંપારી છૂટી જાય છે."

"પોલીસે આરોપીઓની ધરપકડ કરી છે અને અમે ઇચ્છીએ છીએ કે બંનેને કડક સજા થવી જોઈએ, જેથી સમાજમાં દાખલો બેસાડી શકાય."

"ઘટનાના કારણે અમારી જિંદગી સાવ બદલાઈ ગઈ છે અને હું નથી જાણતો કે ક્યારેય અમે ફરીથી નૉર્મલ થઈ શકીશું કે નહીં."

જામનગર પોલીસે આ કેસમાં બે શખ્સોની ધરપકડ કરી છે.

જામનગર પોલીસ અધિક્ષક દીપન ભદ્રને બીબીસી ગુજરાતીને જણાવ્યું કે પીડિતાના નિવેદનના આધારે ગૅંગરેપની ફરિયાદ નોંધવામાં આવી હતી, પ્રાથમિક તપાસમાં પોલીસને બળાત્કાર થયાના પુરાવા મળ્યા છે.

મેડિકલ તપાસ વિશે પૂછતાં તેમણે કહ્યું કે હાલ તેઓ આ વિશે માહિતી નહીં આપી શકે.

પીડિતા હજુ આઘાતમાં છે

ઘ્રોલ બંઘ

સામૂહિક બળાત્કાનાં પીડિતા નર્સ તરીકે કામ કરતાં હતાં અને હજુ પણ તેઓ અઘાતમાં છે, તેઓ કોઈની સાથે વાતચીત કરી નથી રહ્યાં.

પરિવારના સભ્યો જણાવે છે કે પીડિતા તેમનાં માતાપિતા પાસે છે અને હાલ ત્યાં તેમની સારવાર ચાલી રહી છે.

પીડિતાના નજીકના મિત્ર કહે છે, "ઘટનાના કારણે તેમને માનિસક આઘાત લાગ્યો છે. તેઓ ઓરડામાં એકલાં બેસી રહે છે અને રડ્યાં કરે છે."

"પરિવારના સભ્યો અને સમાજના આગેવાનો તેમને આઘાતમાંથી બહાર લાવવાનો પ્રયાસ કરી રહ્યા છે."

પીડિતાના સંબંધીએ બીબીસી ગુજરાતી સાથેની વાતચીતમાં જણાવ્યું છે કે પીડિતાનાં લગ્નને હજી વર્ષ પણ પૂર્ણ થયું નથી.

તેઓ જણાવે છે કે પીડિતા ઘટનાના કારણે એટલાં હતપ્રભ છે કે કોઈની સામે આવવા માગતાં નથી.

શનિવારે શું થયું હતું?

ઘ્રોલ બંધ

પીડિતાના પતિ કહે છે, "મારા પિતા છેલ્લાં ચાર વર્ષથી પથરીની બીમારીથી પીડાય છે અને મારા સસરા કોવિડથી સંક્રમિત થયા છે."

"તેઓ જલદી સાજા થાય એ માટે બાધા માનવા માતાજીના મંદિરે ગયા હતા. બપોરના બે વાગ્યા હતા, હનુમાનજીના મંદિરે જવાનો પ્લાન બનાવ્યો."

તેઓ આગળ...\nઅગાઉની સામગ્રીનો સારાંશ નીચે મુજબ કરી શકાય છે:
જામનગર જિલ્લાનું સમગ્ર ધ્રોલ નગર સોમવારે બંધ રહ્યું, શનિવારે બે શખ્સો દ્વારા પરિણીતા સાથે દુષ્કર્મ આચરવામાં આવ્યું હતું. આ ઘટનાને લીને ધ્રોલના લોકોમાં ભારે રોષ છે.